απολλωνιος μητροδωρου σπαρος ο πατηρ του γενομενου ιερεως απολλωνιου του απολλωνιου σπαρου του ηλιου απολλωνος κισαυλοδδηνου ανεθηκεν τωι θεωι και τηι πολει τα κατασκευασθεντα υπ αυτου λαβων κατα ψηφισμα την αναγραφην ποιησασθαι αυτων εν στηλη και εστιν αυτος ο θεος επι βηματος μαρμαρινου και η παρακειμενη τωι θεωι τραπεζα λιθου λεσβιου εχουσα ποδας αναγλυπτους γρυπας και προ αυτης αβακηον μαρμαρινον προς την χρησιν των θυσιαζοντων και θυμιατηριον τετραγωνον κατεσκευασμενον πετρας τηιας εχον περιπυρον σιδηρουν και αγαλμα μαρμαρινον αρτεμιδος επι παρασταδι μυλινη και μηνος αγαλμα επι βασει μαρμαρινη και τραπεζα ποικιλη τετραγωνος και βωμος μαρμαρινος εχων αετον εν εαυτω διος και ναος εξυλωμενος και κεκεραμωμενος και τεθυρωμενος και κεκλειδωμενος εν ω καθειδρυνται αγαλματα πλουτωνος ηλιου και κουρης σεληνης επι βηματος εμπεφιεσμενα εχοντα και παστηον ξυλινον ναοειδες και παστον λινουν και παρ εκατερα των εισοδων βωμος φωκαικος και κλειν κεχρυσωμενην και εμπεφιασμενην προς την λογηαν και πομπην των θεων και στεγνα επιπεδα και επ αυτων στοαν κατωκοδομημενην και κεκεραμωμενην προς την οικησιν των ιεροδουλων και τον θεον θεραπευοντων και την ενδωμησιν του τεμενους και θεμελιωσιν εν τετραγωνω δια σπαραγματος ινα ην επιπεδον εν ομαλω το τεμενος και οπλα τωι θεωι παρακειμενα του κοσμου χαριν σιδηρα οκτω.
ISmyrn 753 + II2 pp. 375, 378